**Tehniskā specifikācija**

par Atzinības un Pateicības rakstu izgatavošanu un piegādi

1. IESNIEDZA

|  |  |
| --- | --- |
| Pretendenta nosaukums: |  |
| Reģistrācijas nr.: |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Tālr. |  |
| Banka, Kods, Konts: |  |

2. PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

1. **Vispārīgās prasības**
2. Izpildītājs nodrošina Tehniskajā specifikācijā norādīto Atzinības un Pateicības rakstu (turpmāk – poligrāfijas materiāli) izgatavošanu un piegādi pēc Pasūtītāja pieprasījuma atbilstoši Pasūtītāja vajadzībām par Finanšu piedāvājumā norādītajām cenām.
3. Pasūtītājs visā līguma darbības laikā ir tiesīgs pasūtīt arī citus (Tehniskajā specifikācijā nenorādītus) poligrāfijas materiālus. Paredzamais šādu poligrāfijas materiālu apjoms – līdz 10% no līguma kopējās summas. Izpildītājs nodrošina attiecīgo poligrāfijas materiālu izgatavošanu un piegādi par cenu, kas nav augstāka par vidējo tirgus cenu. Papildus šādu poligrāfijas materiālu cenas noteikšanā Izpildītājam ir saistošas piedāvājumā norādītās cenas un termiņu līdzīgiem (no materiālu izstrādes specifikas, tajā izmantojamo tehnoloģiju un pasūtījuma apjoma viedokļa) poligrāfijas materiāliem.
4. Ja pasūtītajam poligrāfijas materiālam nav nepieciešama dizaina izstrāde un/vai maketēšana, Izpildītājs ne vēlāk kā 2 (divu) darba dienu laikā pēc pasūtījuma saņemšanas dienas precizē pasūtījuma detaļas un saskaņo pasūtījuma kopējo summu, ņemot vērā Tehniskās specifikācijas 1. un 2. punkta noteikumus.
5. Ja pasūtītajam poligrāfijas materiālam ir nepieciešama dizaina izstrāde un/vai maketēšana, Izpildītājs ne vēlāk kā 3 (trīs) darba dienu laikā pēc pasūtījuma saņemšanas dienas izstrādā un ar Pasūtītāju saskaņo attiecīgā poligrāfijas materiāla maketu, precizē pasūtījuma detaļas un saskaņo pasūtījuma kopējo summu, ņemot vērā Tehniskās specifikācijas 1. un 2. punkta noteikumus. Izpildītājs nodrošina katra pasūtījuma ietvaros izstrādātā maketa iesniegšanu Pasūtītājam (pēc tā saskaņošanas ar Pasūtītāju nosūtot to uz Pasūtītāja kontaktpersonas e-pastu vai (ja datņu apjoms pārsniedz 20 Mb) iesniedzot elektroniskā datu nesējā) *\*.pdf* un vismaz vienā rediģējamā grafiskajā formātā (piemēram, *\*.indd*, *\*.eps* u.tml.).
6. Izpildītājs pēc Pasūtītāja pieprasījuma bez papildus samaksas nodrošina attiecīgā poligrāfijas materiāla paraugeksemplāra izgatavošanu un tā apskati klātienē Pasūtītāja telpās 2 (divu) darba dienu laikā pēc Tehniskās specifikācijas 3. vai 4. punktā minētās saskaņošanas.
7. Piegādātājs nodrošina pasūtīto poligrāfijas materiālu izgatavošanu un piegādi Tehniskajā piedāvājumā norādītajā termiņā, bet ne vēlāk kā 10 (desmit) darba dienu laikā pēc Tehniskās specifikācijas 3. vai 4. punktā minētās saskaņošanas dienas, vai pēc Tehniskās specifikācijas 5. punktā minētās paraugizdrukas apskates un akceptēšanas dienas.
8. Tehniskās specifikācijas 3.-6. punktā noteiktās prasības nav attiecināmas uz atsevišķiem liela apjoma vai nestandarta poligrāfijas materiālu pasūtījumiem, kur Izpildītājs un Pasūtītājs atsevišķi vienojas par maketa izstrādes, paraugeksemplāra izgatavošanas un pasūtījuma izpildes termiņu. Šādā gadījumā Izpildītājam nav saistošs Tehniskajā piedāvājumā norādītais attiecīgo poligrāfijas materiālu izgatavošanas un piegādes termiņš.
9. Atsevišķos gadījumos Pasūtītājs ir tiesīgs prasīt Tehniskās specifikācijas 1. un 2. punktā norādīto poligrāfijas materiālu izgatavošanu ne ilgāk kā 2 (divu) darba dienu laikā pēc Tehniskās specifikācijas 3. punktā minētās saskaņošanas dienas, ja pasūtījuma apjoms nepārsniedz 5 (piecas) vienības.
10. Finanšu piedāvājumā Izpildītājs iekļauj visas ar pakalpojumu sniegšanu un izgatavoto materiālu piegādi saistītās izmaksas.
11. Sākot ar 2024. gadu, Izpildītājs ir tiesīgs ne biežāk kā 1 (vienu) reizi gadā ierosināt pārskatīt piedāvātās cenas, ja to pamato objektīvi no Izpildītāja neatkarīgi apstākļi, kas būtiski ietekmē pakalpojumu sniegšanu (piemēram, valstī oficiāli noteiktais inflācijas koeficients, izmaiņas nodokļu normatīvajos aktos u.c.). Cenu palielinājums ir pieļaujams ne vairāk kā 10% apmērā.
12. Piegādātājs nodrošina visu izgatavoto poligrāfijas materiālu piegādi Pasūtītājam uz adresi: Vaļņu iela 2, Rīga.

|  |  |  |  |
| --- | --- | --- | --- |
| Nr.p.k. | **Nosaukums** | **Apraksts** | **Paredzamais apjoms vienam gadam[[1]](#footnote-1) / viena pasūtījuma apjoms[[2]](#footnote-2)** |
|  | Atzinības raksti | Saskaņā ar aprakstu Tehniskās specifikācijas pielikumā. | 400 / 50 gab. |
|  | Pateicības raksti | Saskaņā ar aprakstu Tehniskās specifikācijas pielikumā. | 400 / 50 gab. |
|  | Mape ar ģerboni | A4 formāts, izklājumā 452x346 mm, ar locītu atloku apakšmalā. Uz vāka karstspiedes tehnikā ar zelta krāsas foliju (*Kurz* foliju kataloga kods *Luxor 428* (vai ekvivalents) iespiests lielā valsts ģerboņa attēls un teksts. Karstspiedes laukums ≈ 13 x 6 cm. Papīrs *Sirio Arpa Perla* (vai ekvivalents), biezums 290 g/m2. | 500 / 100 gab. |

*Pielikums Tehniskajai specifikācijai*

**Prasības Atzinības un Pateicības rakstu izgatavošanai**

|  |  |  |
| --- | --- | --- |
|  | **Atzinības raksts** | **Pateicības raksts** |
| **Dizains[[3]](#footnote-3)** | ministrijas grafiskā zīme ar Latvijas Republikas ģerboni | |
| trīsdimensionāli veidots uzraksts “ATZINĪBAS RAKSTS” | uzraksts “PATEICĪBAS RAKSTS” |
| teksts par Atzinības / Pateicības raksta saņēmēju | |
| ministra vārds, uzvārds, paraksts un datums | |
| skulpturāli tēli abās raksta malās, kas par pamatu ņemti no abpus ministrijas ēkas ieejas durvīm Vaļņu ielā 2, Rīgā, izvietotajiem tēliem | dinamisks un vispārināts grāmatas lappušu atveids fonā |
| noslēdzoša violeta josla raksta apakšmalā | |
| **Krāsu modelis** | *CMYK* | |
| **Grafiskās zīmes krāsas** | Latvijas Republikas ģerbonis:  zeltītie elementi – 0, 32, 100, 9, sarkanie elementi – 0, 100, 81, 4,  pelēkie elementi – 0, 0, 0, 27, zilais elements – 100, 66, 0, 2,  zaļie elementi – 100, 0, 67, 29 | |
| violetais taisnstūris, uzraksts “ATZINĪBAS RAKSTS” / “PATEICĪBAS RAKSTS” un noslēdzošā violetā josla – 67, 73, 0, 0 | |
| skulpturālo tēlu un fona tonis – C-37, M-37, Y-75, K-0 ar gradācijām līdz baltam | grāmatas lappušu atveida tonis – 15, 11, 13, 1 ar gradācijām līdz baltam |
| **Teksta fonti** | grafiskā zīme – *Robusta TL Pro* | |
| uzraksts “ATZINĪBAS RAKSTS” – *Trajan Pro Bold* (52 pt); | uzraksts “PATEICĪBAS RAKSTS” – *Rotis Semi Serif Bold* (46 pt) |
| teksts par Atzinības raksta saņēmēju – *Goudy Old Style* (amats – 20 pt *Regular*; vārds, uzvārds – 33 pt *Bold*; nopelni un ieguldījums – 20 pt *Regular*); | teksts par Pateicības raksta saņēmēju – *Rotis Semi Serif* (amats – 18 pt *Regular*; vārds, uzvārds – 32 pt *Bold*; nopelni un ieguldījums – 18 pt *Regular*) |
| teksts par ministru – *Goudy Old Style* (amats 18 pt *Regular*, ministra vārds, uzvārds 18 pt *Bold*, datums 14 pt *Regular*). | teksts par ministru – *Rotis Semi Serif* (amats – 16 pt *Regular*, ministra vārds, uzvārds – 16 pt *Bold*, datums – 14 pt *Regular*) |
| **Papīrs** | A4 formāta papīrs *Arctic volume* *white*, 250 g/m2 | |

1. Norādītais apjoms vienam gadam ir indikatīvs, un vispārīgās vienošanās darbības laikā tas var tikt samazināts vai palielināts atbilstoši Pasūtītāja vajadzībām un finanšu iespējām. [↑](#footnote-ref-1)
2. Norādītais apjoms ir Pasūtītāja maksimāli plānotais viena pasūtījuma apjoms, kura izgatavošana un piegāde Izpildītājam ir jānodrošina attiecīgajā Izpildītāja Tehniskajā piedāvājumā norādītajā termiņā. Pasūtījumi virs norādītā apjoma tiek izpildīti Tehniskās specifikācijas 7. punktā noteiktajā kārtībā, Pasūtītājam un Izpildītājam par to atsevišķi vienojoties. [↑](#footnote-ref-2)
3. Dizains jau ir izstrādāts, apstiprināts un Pasūtītājam ir pieejams *\*.indd* formātā. Izpildītājam jāveic katra Atzinības / Pateicības raksta maketēšana, iestrādājot mainīgo saturisko daļu (vārds, uzvārds, amats, datums u.tml.). [↑](#footnote-ref-3)